Document ID: 31985R2591

31985R2591
L 247/12
JURNALUL OFÍCIAL AL UNIUNII EUROPENE
REGULAMENTUL (CEE) NR. 2591/85 AL COMISIEI
din 13 septembrie 1985
de modificare a Regulamentului (CEE) nr. 1351/72 privind recunoașterea grupărilor de producători în sectorul hameiului
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), modificat ultima dată de actul de aderare a Greciei, în special articolul 7 alineatul (5),
întrucât Regulamentul (CEE) nr. 1351/72 al Comisiei (2), modificat ultima dată de Regulamentul (CEE) nr. 2564/77 (3), stabilește condițiile în care se poate acorda sau retrage recunoașterea unei grupări de producători sau unei asociații de grupări de producători recunoscute de fiecare stat membru;
întrucât, în cazul în care ajutorul pentru producție se acordă grupării de producători recunoscute, acesta poate fi utilizat pentru acțiuni de stabilizare a pieței; întrucât este necesar ca fiecare stat membru să controleze, de asemenea, condițiile de utilizare a ajutorului de către grupurile de producători recunoscute, în ceea ce privește sarcinile care le sunt atribuite; întrucât este oportun să se prevadă recuperarea ajutorului plătit în cazul în care se constată că nu a fost utilizat în conformitate cu condițiile prevăzute de Regulamentul (CEE) nr. 1696/71;
întrucât măsurile prevăzute de prezentul regulament sunt în conformitate cu avizul Comitetului de gestionare a hameiului,
ADOPTĂ PREZENTUL REGULAMENT:
Articolul 1
Articolul 4 alineatul (3) din Regulamentul (CEE) nr. 1351/72 se înlocuiește cu următorul text:
„(3) Statele membre supraveghează în permanență respectarea de către grupările de producători recunoscute a condițiilor pentru recunoașterea lor și modul în care gestionează ajutorul acordat.
În cazul în care se constată că modul de gestionare a ajutorului este incompatibil cu dispozițiile articolului 7 alineatul (1) din Regulamentul (CEE) nr. 1696/71, în special cu obiectivele măsurilor prevăzute la litera (e) a doua liniuță din alineatul menționat, statele membre iau măsurile necesare pentru a recupera sumele în cauză de la grupările de producători recunoscute.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 septembrie 1985.

Labels: 17
6